CELEX: 62008CN0205
Language: fi
Date: 2008-05-19 00:00:00
Title: Asia C-205/08: Ennakkoratkaisupyyntö, jonka Umweltsenat (Itävalta) on esittänyt 19.5.2008 — Umweltanwalt von Kärnten, muut osapuolet: Kärntner Landesregierung ja Alpe Adria Energia SpA

15.8.2008   
            
            
               FI
            
            
               Euroopan unionin virallinen lehti
            
            
               C 209/21
            
         Ennakkoratkaisupyyntö, jonka Umweltsenat (Itävalta) on esittänyt 19.5.2008 — Umweltanwalt von Kärnten, muut osapuolet: Kärntner Landesregierung ja Alpe Adria Energia SpA
   (Asia C-205/08)
   (2008/C 209/30)
   Oikeudenkäyntikieli: saksa
   Ennakkoratkaisua pyytänyt tuomioistuin
   Umweltsenat
   Pääasian asianosaiset
   
      Kantaja: Umweltanwalt von Kärnten
   
      Muut osapuolet: Kärntner Landesregierung ja Alpe Adria Energia SpA
   Ennakkoratkaisukysymys
   Onko tiettyjen julkisten ja yksityisten hankkeiden ympäristövaikutusten arvioinnista 27.6.1985 annettua neuvoston direktiiviä 85/337/ETY (1), sellaisena kuin se on muutettuna tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta 3.3.1997 annetulla niin kutsutulla neuvoston muutosdirektiivillä 97/11/EY (2) ja yleisön osallistumisesta tiettyjen ympäristöä koskevien hankkeiden ja ohjelmien laatimiseen sekä neuvoston direktiivien 85/337/ETY ja 96/61/EY muuttamisesta yleisön osallistumisen sekä muutoksenhaku- ja vireillepano-oikeuden osalta 26.5.2003 annetulla niin kutsutulla yleisön osallistumisesta annetulla Euroopan parlamentin ja neuvoston direktiivillä 2003/35/EY (3), tulkittava siten, että jäsenvaltion on säädettävä arviointivelvoitteesta direktiivin liitteessä I, tarkemmin ottaen sen 20 kohdassa, lueteltujen hanketyyppien (jännitteeltään vähintään 220 kV:n ja pituudeltaan yli 15 km:n mittaisten maanpäällisten voimajohtojen rakentaminen) osalta myös silloin, kun kyseessä on kahden tai useamman jäsenvaltion alueelle suunniteltu laitos tai kahden tai useamman jäsenvaltion aluetta koskeva suunnitelma, jonka jäsenvaltion alueella sijaitseva osa ei tosin saavuta arviointivelvoitteeseen johtavaa raja-arvoa tai ylitä sitä (tässä tapauksessa 15 kilometrin pituutta), mutta kyseinen raja-arvo saavutetaan tai se ylittyy, kun mukaan lasketaan naapurivaltion tai -valtioiden alueelle suunnitellut laitoksen osat tai naapurivaltion tai -valtioiden aluetta koskevat suunnitelman osat?
   
      (1)  EYVL L 175, s. 40.
   
      (2)  EYVL L 73, s. 5.
   
      (3)  EUVL L 156, s. 17.